01.07.2014.

**SAOPŠTENJE ZA MEDIJE:**

**Dugoročni posmatrači Koalicije 'Pod lupom' počeli sa radom**

Regionalni koordinatori i dugoročni posmatrači Koalicije 'Pod lupom' počeli su sa radom, a njihov prvi trening i upoznavanje održani su u periodu 1-3 juli, 2014 u Tesliću.

Posmatrači su ovom prilikom upoznati sa relevantnim zakonodavstvom kada su u pitanju izbori i specifično njihovo posmatranje, te su dobili i upute o tome kako na što bolji način da predstave Koaliciju široj javnosti u BiH.

Koalicija će ukupno imati 42 dugoročna posmatrača odnosno sedam regionalnih koordinatora (koji također imaju ulogu posmtrača) te 35 posmatrača. Posmatrači će u ime koalicije vršiti posmatranje predizbornog perioda, samog izbornog dana te perioda nakon izbora kada počne implementacija rezultata.

Posmatrači rade u zonama odgovornosti koje su podijeljenje prema regionalim uredima koji su smješteni u Bijeljini, Banjaluci, Prijedoru, Livnu, Mostaru i Sarajevu.